गुजरात में अगिला महिना 9 दिसबंर के होखे जा रहल विधानसभा चुनाव के मद्देनजर भाजपा अध्यक्ष अमित शाह आज पार्टी के छह दिवसीय ‘गुजरात गौरव महा-संपर्क अभियान’ के शुरुआत कईले ह। इ अभियान के साथे भाजपा कार्यकर्ता विकास के संदेश के साथ मतदाता के घर पहुंच रहल बाड़े ।
घर-घर जा के प्रचार करे के इ तरीके के माध्यम से पार्टी राज्य के 50 हजार मतदान केंद्रन के तहत मत डाले वाला लोगन तक पहुंचे के योजना बनईले बा। हालांकि, सत्तारूढ़ पार्टी अगिला चुनाव खातिर अभी ले प्रत्याशियन के भी घोषणा नईखे कईले। शाह आज सोला रोड इलाका में अंबाजी मंदिर में पूजा करे के बाद ई अभियान के शुरुआत नारनपुरा निर्वाचन क्षेत्र से कईले जहां से ऊ पहिले में विधायक रह चुकल बाड़े। प्रचार अभियान के तहत उ करीब 10 गो आवासीय सोसायटियन के दौरा कईले।
ढोल-नगाड़ा के बीच ऊ पार्टी के कार्यकर्ता लोग के साथे निवासियन से बतकही कईले, कुछ घर में गईले, लोग के हाल-चाल पूछले आ उनका से अगिला चुनाव में भाजपा के वोट देवे के निहोरा कईले।लोग के भाजपा अध्यक्ष के स्वागत करत देखल गईल। शाह 1998 से विधायक रहे लेकिन कुछ महीना पहिले राज्यसभा खातिर चुनल जाए के बाद ऊ विधायक पद से इस्तीफा दे दिहले रहे । शाह आ पार्टी कार्यकर्ता लोग मय घर में प्रधानमंत्री नरेन्द्र मोदी के लिखल गईल एगो पत्र के प्रति भी बतले।
मुख्यमंत्री विजय रूपाणी, पूर्व मुख्यमंत्री आनंदीबेन पटेल आ अवर भाजपा नेता लोग भी राज्य के दोसर हिस्सा में घर-घर जा के प्रचार करे के शुरुआत कईसे। रूपानी अपन निर्वाचन क्षेत्र राजकोट-2 के गांधीग्राम इलाका में आनंदीबेन अहमदाबाद शहर में अपन निर्वाचन क्षेत्र गठलोदिया में प्रचार कईली। गुजरात भाजपा के प्रवक्ता आई के जड़ेजा काल्ह बतवले रहे कि स्मृति ईरानी, जे पी नड्डा, निर्मला सीतारमण, वी के सिंह, मनसुख मंडाविया आ प्रकाश जावड़ेकर भी अभियान के दौरान गुजरात के दौरा करीहन आ मतदाता लोग से बतकही करीहे।
bho_Deva bho_Deva bho_Deva bho_Deva